Pulp Fiction

***Pulp Fiction*** é un filme estadounidense do ano 1994, gañador dun Oscar, escrito e dirixido por Quentin Tarantino, e protagonizado por John Travolta, Bruce Willis, Samuel L. Jackson e Uma Thurman, entre outros.

Está considerado coma un dos representantes do cinema posmoderno. Ademais, a súa estrutura non lineal e o seu estilo pouco convencional fixeron que se convertese nun filme de culto, cuxa influencia é notable noutras obras.

Estreouse en galego na TVG no outono de 1998.

## Sinopse 
O filme consta de tres historias curtas que Tarantino escribiu cando era novo; historias que se mesturan conforme avanza o filme. A trama comeza cun home e unha muller chamados Pumpkin (Tim Roth) e Honey Bunny (Amanda Plummer) nunha cafetería, que se dispoñen a atracar. Logo dos créditos, a historia segue cuns «gángsters», Vincent Vega (John Travolta) e Jules Winnfield (Samuel L. Jackson), que son enviados polo seu xefe Marsellus Wallace (Ving Rhames) ó piso duns raspiñeiros chamados Marvin (Phil LaMarr), Brett (Frank Whaley) e Roger (Burr Steers) a recuperar unha estraña maleta cuxo contido nunca é revelado. Ó chegar ó piso recuperan a maleta e matan a Roger e a Brett. Entón dá comezo á primeira historia: «Vincent Vega e a esposa de Marsellus Wallace». Nesta historia, Vincent ha de levar a cear a un asador a Mia (Uma Thurman), a esposa de Marsellus, xa que el ten que ausentarse.

A segunda historia: «O reloxo de ouro» narra a estafa de Butch (Bruce Willis) a Marsellus Wallace e a súa problemática fuxida da cidade.

Na terceira, «A situación con Boonie», estamos outra vez no piso no que Vincent e Jules matan a Roger e a Brett, onde termina a escena na que nos quedamos anteriormente. De súpeto aparece un cuarto home do baño (Alexis Arquette) que lles dispara sen chegar a darlles. O cuarto home é seguidamente asasinado por Vincent e Jules. Tras saír do edificio con Marvin, que en realidade era amigo de Jules, soben ó coche e Vincent, accidentalmente dispáralle na cabeza a Marvin, polo que teñen que esconder o coche e arranxalo. Escóndeno en casa dun amigo de Jules, Jimmie (Quentin Tarantino) e coa axuda do Señor Lobo (Harvey Keitel) arránxano. Logo pasamos ó epílogo no cal Vincent e Jules están na cafetería na que estaban Pumpkin e Honey Bunny ó principio.

## Personaxes 
* John Travolta como Vincent Vega
* Samuel L. Jackson como Jules Winnfield
* Uma Thurman como Mia Wallace
* Harvey Keitel como Winston Wolfe
* Tim Roth como Ringo/"Pumpkin"
* Amanda Plummer como Yolanda/"Honey Bunny"
* Maria de Medeiros como Fabienne
* Ving Rhames como Marsellus Wallace
* Eric Stoltz como Lance
* Rosanna Arquette como Jody
* Christopher Walken como Capitán Koons
* Bruce Willis como Butch Coolidge

## Premios 
* En 1994: 7 nomeamentos ós premios Oscar con só un premio gañado:
1. Mellor película

2. Mellor director (Quentin Tarantino)

3. Mellor actor (John Travolta)

4. Mellor actor secundario (Samuel L. Jackson)

5. Mellor actriz secundaria (Uma Thurman)

6. Mellor guión orixinal: "GAÑADORA"

7. Mellor montaxe

* 1994: Foi Palma de Ouro no festival de Cannes

## Banda sonora 
* 1. Misirlou - Dick Dale & His Del-Tones 
* 2. Royale With Cheese - John Travolta 
* 3. Jungle Boogie - Kool & the Gang
* 4. Let's Stay Together - Al Green
* 5. Bustin' Surfboards - The Tornadoes
* 6. Lonesome Town - Ricky Nelson
* 7. Son Of A Preacher Man - Dusty Springfield
* 8. Bullwinkle Part II - The Centurians
* 9. You Never Can Tell - Chuck Berry
* 10. Girl, You'll Be A Woman Soon - Urge Overkill
* 11. If Love Is A Red Dress (Hang Me In Rags) - Maria McKee
* 12. Comanche - The Revels
* 13. Flowers On The Wall - The Statler Brothers
* 14. Personality Goes A Long Way - John Travolta
* 15. Surf Rider - The Lively Ones
* 16. Ezekiel 25:17 - Samuel L. Jackson

## Notas 
## Véxase tamén 
### Ligazóns externas 
* Ficha en AllMovie 
* Ficha en BoxOfficeMojo 
* Ficha en RottenTomatoes